Sit-sit só | SARIE
Sit is slegter as rook – jou oplossing
Die mens is nie gemaak om ure lank te sit nie. Tog doen baie van ons dit by die werk. Maak dit makliker met dié wenke:
Jou voete moet op die grond wees, jou rug ondersteun word en jou knieë effens laer as jou heupe. Jou rug en bene vorm dus 'n hoek van sowat 90°. Indien nie, sleep 'n voetstoel of telefoongids nader. As jy lank op 'n toetsbord werk, is jou skouers geneig om vorentoe en opwaarts te beweeg. Probeer dit elke 10 minute agtertoe en afwaarts skuif.
Maak jou oë toe en weer oop: Jou blik moet op die skerm se middelpunt val. Daar moet minstens 'n armlengte tussen jou oë en die middel van die skerm wees; dit voorkom stremming op jou oë en jou kop is in 'n beter lyn met jou nek.